	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01570/2014-04
26.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К А

О   Д О П У Н И   О Д Л У К Е

о акредитацији студијског програма
основних струковних студија

за извођење у високошколској јединици
ван седишта установе без својства правног лица у Бору
Утврђује се да ВИСОКА ТЕХНИЧКА МАШИНСКА ШКОЛА СТРУКОВНИХ СТУДИЈА, ТРСТЕНИК – високошколска јединица ван седишта установе без својства правног лица – Бор са седиштем у  DOCVARIABLE ConvertString(Adresa,1,5) \* MERGEFORMAT Зелени Булевар 27,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 101305752, Матични број: 07155034,  испуњава прописане стандарде за акредитацију студијског програма: основне струковне студије – ХИДРАУЛИКА И ПНЕУМАТИКА у оквиру поља техничко-технолошких наука и област машинско инжењерство и то за упис 20 (двадесет) студената у прву годину у високошколској јединици ван седишта установе без својства правног лица у Бору.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа ВИСОКА ТЕХНИЧКА МАШИНСКА ШКОЛА СТРУКОВНИХ СТУДИЈА, ТРСТЕНИК – високошколска јединица ван седишта установе без својства правног лица – Бор са седиштем у  DOCVARIABLE ConvertString(Adresa,1,5) \* MERGEFORMAT Зелени Булевар 27,  DOCVARIABLE ConvertString(Sediste,1,5) \* MERGEFORMAT БОР, је дана 27.08.2014. године поднела захтев за акредитацију студијског програма Основне струковне студије - ХИДРАУЛИКА И ПНЕУМАТИКА у оквиру поље техничко-технолошких наука под бројем 612-00-01570/2014-04 који ће се реализовати у високошколској јединици у Бору. Студијски програм је акредитован дана 27.04.2012. године под бројем 612-00-00145/2012-04 за извођење у седишту Школе у Трстенику.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ТЕХНИЧКА МАШИНСКА ШКОЛА СТРУКОВНИХ СТУДИЈА, ТРСТЕНИК – високошколска јединица ван седишта установе без својства правног лица – Бор и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области машинско инжењерство што је у складу са законом и листом области коју је утврдио Национални савет. Назив диломе СТРУКОВНИ ИНЖЕЊЕР МАШИНСТВА је у складу са листом звања коју је утврдио Национални савет, а дужина студија 3 године је у складу са законом.

Програм је прихваћен од 20.08.2014. од стране  Наставног већа Школе

Високо техничко-машинска школа из Трстеника као оснивач високошколске јединице ван седишта установе без својства правног лица у Бору документовала је да су испунјени сви услови неопходни за реализацију наставе на студијском програму основне струковне студије - Хидраулика и пнеуматика, као и услови за активност студијске организације у високошколској јединици у Бору. Ово је потврђено прегледом документације од стране Подкомисије у ТТ пољу као осведочењем приликом посете високошколској јединици од стране два члана комисије.
Сви стандарди су у потпуности испуњени а нумерички подаци који произилазе из поднетог елабората приказани су у одлуци о акредитацији студијског програма за извођење у високошколској јединици у Бору за упис 20 студената у прву годину. Овај студијски програм акредитован је и за извођење у седишту Установе у Трстенику.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180.

 Установа је објавила публикацију о студијском програму: Инфирматор за школску 2012/2013,  и подаци су такође присутни на сајту установе www.vtms-ts.com.
Студијски програм обезбеђује стицање компетенција за препознатљиве и јасне професије и занимања.

Сврха јасно и недвосмислено формулисана и у складу је са основним задацима и циљевима установе оснивача.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Студенти у просеку на три године студија остварује 20,17 часа активне наставе недењно или 605 часова годишње, а од тога је 50 % предавања. 

Активна настава по годинама је: I год. – 20,5 часова, од тога предавања су 10 часова недељно, II год. – 20 часова, од тога предавања су 10 часова недељно а на III год. – 20 часова, а предавања су 10 часова недељно.

Установа је приложила Књигу предмета, у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Установа је приложила описе везане за стручну праксу и завршни рад.

Од укупног броја предмета 28, 23 обавезна и 5 изборних који се бирају са листе од 10 предмета, при чему је изборност 20%. Структура предмета је: академско општи 14,76%, стручно апликативни 44,76% и стручни 40,48%. У курикулуму је стручна пракса са 4 часа недељно (остали часови) и 4 бода и завршни рад 8 бодова.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три рограма иностране високошколске установе.

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Студенти при упису полажу пријемни испит. 

Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 
Укупан број наставника је довољан да покрије укупан број часова наставе на студијском програму. У реализацији студијског програма основних струковних студија укључено је 15 наставника (од чега је 13 наставника са пуним радним временом и 1 са непуним радним временом) и за све су дате копије радних књижица и 1 по уговору. Просечно оптерећење наставника на студијском програму 1,84 часа недељно. Нема наставника са ангажовањем већим од 12 часова недељно. Наставници са пуним радним временом држе 96,12% наставе. 

Испуњен је услов да у настави учествује најање 50 % са докторатом. 

Испуњен је захтев да најмање 70% часова, од активне наставе коју држе наставници  са пуним радним временом.
Број сарадника 17 сарадника, од чега 1 са пуним радним временом и 16 у допунском. Просечно оптерећење је 2,27 часа недељно. 

Квалификације наставног особља одговарају нивоу њихових задужења и документоване су референцама и подаци су доступни јавности.
Величина група за предавања и вежбе одговара Допуни стандарда за акредитацију студијских програма у оквиру поља техничко-технолшких наука. 

Оптерећење наставника у Трстенику са јединицом је 6,39 часова недељно, а сарадника 10,32 часа недељно. Стални наставници држе 85,56% наставе.

Оптерећење наставника у Трстенику без јединице 3,73 часа недељно, а сарадника 6,38 часова недељно. Стални наставници држе 84,27% наставе

Обезбеђен је одговарајући простор за извођење наставе. Укупна бруто површина у високошколској јединици у Бору износи 773,5 м2 а на установи студира 180 студената, што даје 4,3 м2 по студенту. Структура простора: учинце 4, лабораторије 2, компјутерске лабораторије 1, библиотека 1, читаоница 1, студентска служба 1, студентска организација 1, секретаријат 1 и кабинет 1 са 8 места. 

Настава се изводи у уређеном простору закупљеном од власника Приватна аутобуска станица, Зелени булевар 27 у Бору.

На студијски програм на прву годину уписује се 20 студената, укупно 60. 

Обезбеђено је ненаставно особље: библиотекар 1, студентска служба 2, технички секретар 1 и руководилац високошколске јединице 1, руководиоци студијских програма 1+1 и 1 лице задужено за информационе системе, и за све су дате радне књижице.

Установа је обезбедила учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 
Установа је обезбедила одговарајући радни простор за наставнике и сараднике.

Обезбеђена је сва техничка опрема за савремено извођење наставе и 142 јединице научне опреме. 

Постоје библиотечки ресурси релевантни за извођење студијског програма.

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму у броји од 61 наслов, а листа библиотечких јединица релевантних за студијски програм је 210 наслова. Обезбеђена је опремљеност училима и помоћним наставним средствима за нормално одвијање наставног процеса. 

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за квалитет има 5 чланова из свих структура у високошколској јединици.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ТЕХНИЧКА МАШИНСКА ШКОЛА СТРУКОВНИХ СТУДИЈА, ТРСТЕНИК – високошколска јединица ван седишта установе без својства правног лица – Бор за студијски програм основне струковне студије - ХИДРАУЛИКА И ПНЕУМАТИКА у оквиру поља техничко-технолошких наука и област машинско инжењерство испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01570/2014-04
26.09.2014. године
Б е о г р а д
ДОПУНА УВЕРЕЊА

О АКРЕДИТАЦИЈИ СТУДИЈСКОГ ПРОГРАМА
ОСНОВНИХ СТРУКОВНИХ СТУДИЈА

ЗА ИЗВОЂЕЊЕ У ВИСОКОШКОЛСКОЈ ЈЕДИНИЦИ

ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА У БОРУ
ВИСОКА ТЕХНИЧКА МАШИНСКА ШКОЛА СТРУКОВНИХ СТУДИЈА, ТРСТЕНИК – високошколска јединица ван седишта установе без својства правног лица – Бор са седиштем у  DOCVARIABLE ConvertString(Adresa,1,5) \* MERGEFORMAT Зелени Булевар 27,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 101305752, Матични број: 07155034, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне струковне студије – ХИДРАУЛИКА И ПНЕУМАТИКА у оквиру поља техничко-технолошких наука и област машинско инжењерство и то за упис 20 (двадесет) студената у прву годину у високошколској јединици ван седишта установе без својства правног лица у Бору.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

